
A HUMÁN ERŐFORRÁS FEJLESZTÉSÉNEK EGYES KÉRDÉSEI NIGÉRIÁBAN A GSSAAA PROJEKT ALAPJÁN

Jelen dolgozatom témája az agyelszívás. Bár a probléma nemzetközi jellegű, kutatásomban egy fejlődő ország példáján keresztül vizsgálom az agyelszívás okait, következményeit és az agyvisszanyerés lehetőségeit. A dolgozatban releváns az oktatás témaköre, mint a fejlődés alapfaktora egy fejlődő ország számra.
Fontos kérdés, hogy vajon „Az elszívott agyak képesek-e magasabb hasznossággal hozzájárulni az anya-nemzetgazdasághoz a távolból, ahhoz képest, ha otthon maradtak volna, illetve később magasabb képzettséggel hazatértek volna?”
A Government Secondary School, Afikpo Alumni Association egy olyan civil szervezet, amelynek tagjai nagy arányban elszívott agyakból állnak. A szervezet tevékenységével egyrészt „nem halat ad, hanem megtanítja halászni” a felnövekvő generációt, másrészt példát mutat azt illetően, hogy minden ember felelősséggel tartozik saját nemzetéért bármerre is sodorja az élet. A GSSAAA tagjai erőforrásai Nigériának, nem pedig veszteségei.



